Държавен вестник, бр. 95, 2025 г., стр. 163

БРОЙ  95	
Д Ъ Р Ж А В Е Н  В Е С Т Н И К 	
СТР.  163  
 
 
Работното време е с нормална продължителност, а за производства, които се 
характеризират със завишени количества на химически вещества (формалдехид в лепилата, 
ацетон, ацетати, ксилол, толуол, бутанол и други в лаковете, боите и байцовете), то е 
намалено, с продължителност съгласно Кодекса на труда.  
В професионалната си дейност завършилите втора степен на професионална 
квалификация по професията следва да проявяват съобразителност, чувство за отговорност 
и умения да реагират правилно в критична ситуация. Необходимо е да осъществяват 
ефективна комуникация с колеги, с клиенти, с ръководството на предприятието и да умеят 
да работят в екип.  
2.3. Трета степен на професионална квалификация по професията 
Завършилите трета степен на професионална квалификация по професията 
извършват трудови дейности, свързани с производството на дърворезни и амбалажни 
производства, производство на биокомпозитни материали.  
В професионалната си дейност те работят с техническа документация на 
съответните изделия.  
В хода на своята работа подбират и  обработват дървесина и дървесни материали с 
универсални и специализирани дървообработващи машини; настройват за работа и 
поддържат инструменти, машини и съоръжения; произвеждат биокомпозитни изделия от 
дървесина, дървесни и спомагателни материали, като контролират качеството във всеки етап 
от производството; съставят и разчитат технологична документация на изделията. Те 
съставят спецификации на детайли, агрегати и изчисляват разходните норми за основните и 
спомагателните материали за производство на биокомпозитни материали.  
Способни са да прилагат  нормативната уредба за създаване на малко или средно 
предприятие, както и  да планират, организират и контролират дейността му.   
Завършилите трета степен на професионална квалификация по професията могат да 
работят в производствени помещения с дървообработващи машини, на работни места за 
ръчни и спомагателни операции, в складове за материали и готова продукция, в сушилни 
стопанства и други. Те отговарят за качеството на своята работа, на работата на други 
работници, както и за качеството на произведената продукция.  
В своята професионална дейност завършилите трета степен на професионална 
квалификация по професията използват следните предмети и средства на труда: 
− 
суровини, основни и спомагателни материали, обков: масивна дървесина – 
иглолистна, широколистна, тропическа; дървесни материали – плочи от дървесни частици, 
плочи от дървесни влакна, фурнир, слоеста дървесина, шперплат; спомагателни материали – 
шкурки, лепила, лакове; 
− 
средства за защита, модифициране и консервиране на дървесината: 
антисептици, антипирени, масла, смоли, бои, патина, байцове, лакове, консерванти и др.; 
− 
ръчни инструменти и приспособления; 
− 
универсални 
и 
специализирани 
дървообработващи 
машини, 
режещи 
инструменти, съоръжения, инсталации; 
− 
средства за вътрешнозаводски транспорт, опаковъчна техника, контролно-
измервателни уреди, компютър; 
− 
техническа документация (чертежи, спецификации, разходни норми, 
инструкции, схеми); 
− 
работно облекло, лични и колективни предпазни средства. 
Работната среда в предприятията за дървообработване се характеризира със 
завишени нива на шум, прах, химически вещества, които надхвърлят пределно допустимите 
норми.  
Тези условия на труд налагат  задължителното използване на защитно  работно 
облекло, маски за лице, ръкавици, очила, защитни приспособления за  предпазване от шум и 
др.